Ericu950/Stoicheia-meter-silver huggingface dataset:
περὶ τούτου τοῦ ὀνόματος , δηλαδὴ τοῦ Πατρὸς καὶ τοῦ Υἱοῦ καὶ τοῦ ἁγίου Πνεύματος , ὅρα ποῖα ἑξῆς ὁ προφήτης ἐπήγαγεν ·
ὅτι μέγας Κύριος καὶ αἰνετὸς σφόδρα , φοβερός ἐστιν ἐπὶ πάντας τοὺς θεούς .
μέγας μὲν ὅπως ὁ Θεός , περιττὸν λέγειν 0 1 ·
τοῦτο γὰρ ταῖς πάντων ἐννοίαις ὁμολογεῖται .
Αἰνετὸν δὲ σφόδρα διὰ τοῦτό φησιν αὐτόν , ἐπειδὴ σφόδρα μέγας ὤν , τοῖς ταπεινοῖς συγκατέρχεται , καὶ δίκαιος ὑπάρχων , τῆς τῶν ἁμαρτωλῶν σωτηρίας ἀνέχεται .
καὶ ἡμῖν μέν ἐστι χρηστός , φοβερὸς δὲ τοῖς δαίμοσι .
τούτους γὰρ ἐνταῦθα προσηγόρευσε θεούς , οὐ διὰ τὸ εἶναι θεούς , ἀλλὰ διὰ τὸ παρά τινων οὕτως ὀνομάζεσθαι .
μαρτυρεῖ δὲ ὁ Παῦλος λέγων ·
Οἴδαμεν ὅτι οὐδὲν εἴδωλον ἐν κόσμῳ , καὶ ὅτι οὐδεὶς Θεός , εἰ μὴ εἶς 0 1 2 ·
καὶ γάρ , εἴπερ εἰσὶ λεγόμενοι θεοὶ εἴ τε ἐν οὐρανῷ εἴ τε ἐπὶ γῆς 0 1 .
παρὰ τίνων δὲ λέγονται , τοῖς μετὰ ταῦτα μάνθανε .
ὅτι πάντες οἱ θεοὶ τῶν ἐθνῶν δαιμόνια 0 .
ἔθος τῇ θείᾳ Γραφῇ δαίμονας τὰ πονηρὰ προσαγορεύειν πνεύματα 0 ·
δηλοῖ δὲ τὰ Εὐαγγέλια συνεχῶς τῇ λέξει καταχρησάμενα .
ἑλλήνων δὲ παῖδες εἰ καὶ σεμνολογοῦσι τὸ ὄνομα , δαίμονας αὐτοὺς φάσκοντες , ὡς δαήμονας , τουτ έστιν ὡς ἐμπύρους καὶ εἰδήμονας λέγεσθαι 0 ·
ἐν οἷς ἐπαινοῦσιν , ἐν τούτοις ἀγνοοῦσι κακίζοντες .
ὡς γὰρ κακίας ὄντες εἰδήμονες , τὴν προσηγορίαν ἐπονείδιστον ἔχουσιν .
ἀλλὰ Σύμμαχος μὲν ἀντὶ τοῦ , Δαιμόνια , Ἀνυπάρκτους ἐκδέδωκεν , ἐπειδὴ τὴν ἀνυπόστατον κακίαν σπουδάζουσιν ·
ἀκύλας , Ἐπιπλάστους 0 ·
θεῶν γὰρ ὄνομα ψευδὲς καὶ πεπλασμένον ἐκτήσαντο .
πάντες τοίνυν τῶν ἐθνῶν οἱ θεοὶ δαιμόνια 0 .
Εἰ γὰρ καί τινας μικροὺς ἡγοῦνται , τινὰς δὲ μείζονας , πάντες ὅμως τῆς ἀντιτεταγμένης εἰσὶ καὶ πονηρᾶς δυνάμεως 0 .
πῶς τοῦτο δῆλον 0 ;
ὁ δὲ Κύριος τοὺς οὐρανοὺς ἐποίησεν .
τουτέστιν , οὐκ ἂν οἱ δαίμονες ἐξ οὐρανῶν κατηνέχθησαν , εἰ μὴ διὰ πονηρίαν τοῦ δημιουργήσαντος τοὺς οὐρανοὺς ἀπέστησαν .
ἀλλ ἀντὶ τούτων , ὅρα τίνας καὶ ἐπὶ τίσιν ὁ οὐρανὸς ἐδέξατο .
ἐξομολόγησις καὶ ὡραιότης ἐνώπιον αὐτοῦ 0 ·
ἁγιωσύνη καὶ μεγαλοπρέπεια ἐν τῷ ἁγιάσματι αὐτοῦ .
διὰ τῆς ἐξομολογήσεως τοὺς ἐξομολογουμένους , διὰ δὲ τῆς ἁγιωσύνης τοὺς ἁγίους ἐδήλωσε 0 .
τούτους γὰρ ὁ Θεὸς ἀντὶ τῶν καταβληθέντων δαιμόνων εἰς οὐρανοὺς ἀνέλαβε .
καὶ τῇ ἐξομολογήσει συνῆψε τὴν ὡραιότητα , ἐπειδήπερ ὁ τὴν οἰκείαν ἁμαρτίαν ἐξαγορεύων ἐνώπιον τοῦ Θεοῦ , εὐπρεπὴς ἐξ ἀπρεποῦς εὑρίσκεται , καὶ γίνεται ἐνώπιον αὐτοῦ πρότερον οὐκ ὤν .
ἀπὸ γὰρ τῶν ἁμαρτωλῶν , ἕως ἂν ἐξομολογήσωνται μεταμεληθέντες , ἀποστρέφει τὸ πρόσωπον , ὥστε τὸν ψαλμῳδὸν τοῦτον πρὸς αὐτὸν βοᾷν ·
μὴ ἀποστρέψῃς τὸ πρόσωπόν σου ἀπ ἐμοῦ , ἡνίκα ἐν αἰσθήσει τῆς ἁμαρτίας ἐγένετο .
τῇ δὲ ἁγιωσύνῃ συνῆψε τὴν μεγαλοπρέπειαν .
Οὐδὲν γὰρ τοῦ ἁγίου μεγαλοπρεπέστερον , οὐ προφήτης , οὐχ ἱερεύς , οὐ βασιλεύς , ἐπειδὴ ἅγιος ὢν ὁ Θεὸς ἐν ἁγίοις ἀναπαύεται 0 1 .
διόπερ αὐτοὺς οὐχ ὥσπερ τοὺς ἐξομολογουμένους ἐνώπιον ἔχει , ἀλλ ἐν τῷ ἁγιάσματι τῷ οἰκείῳ προσελάβετο , καὶ ὁμοσκήνους , κοινωνούς τε τῆς ἑαυτοῦ δόξης καὶ βασιλείας πεποίηκε 0 .
πρὸς τούτους εἰρῆσθαι τὰ ἐχόμενα νόησον , Ἐνέγκατε τῷ Κυρίῳ αἱ πατριαὶ τῶν ἐθνῶν , ἐνέγκατε τῷ Κυρίῳ δόξαν καὶ τιμήν , ἐνέγκατε τῷ Κυρίῳ δόξαν ὀνόματι αὐτοῦ .
Οὐ μάτην ᾆσμα καινὸν ᾄδειν ἐν προοιμίοις τῆς ψαλμῳδίας ἐκέλευσεν ·
ἀλλ ἐπειδὴ καινή τις ἡ κλῆσις τοῦ παρόντος ψαλμοῦ , καινὸν τὸ ἐπ αὐτὸν κήρυγμα 0 1 .
ἔθνη γάρ , ὡς ὁρᾷς ταῦτα καλούμενα , προσφορὰν λογικήν , οὐ μόσχους , ἢ κριούς , ἤ τινας ἑτέρας τοιαύτας θυσίας ἀπαιτοῦμεν , ἀλλὰ δόξαν καὶ τιμήν , δόξαν ὡς Θεῷ 0 .
Αὐτοῦ γὰρ ἴδιον τὸ δοξάζεσθαι 0 .
ὅθεν αὐτῷ καὶ τὰ Χερουβὶμ τοιαύτην ὑμνῳδίαν προσφέρει ·
Εὐλογημένη ἡ δόξα Κυρίου ἐκ τοῦ τόπου αὐτῆς 0 .
τιμὴν ὡς Πατρί 0 .
τίμα γὰρ τὸν πατέρα σου καὶ τὴν μητέρα σου , τῷ νόμῳ διηγόρευται .
ἀλλὰ τὰ ἔθνη Πατέρα τὸν Θεὸν διὰ τῆς Πνεύματος ἐσθεσίας ἔλαχεν .
ὅθεν καί , Πάτερ ἡμῶν , ὁ ἐν τοῖς οὐρανοῖς 0 .
λέγειν πρὸς αὐτὸν παρὰ τοῦ Σωτῆρος ἐδιδάχθημεν .
ἐπειδὴ δὲ δόξαν καὶ τιμὴν εἰπών , δόξης πάλιν ἑτέρας ἐμνημόνευσε ·
φησὶ γάρ , Ἐνέγκατε τῷ Κυρίῳ δόξαν ὀνόματι αὐτοῦ , ἄρα τὸν σταυρὸν διὰ τῆς δόξης τῆς δευτέρας αἰνίττεται , ὃν τῷ Χριστῷ προσφέρεσθαι βούλεται , ὡς αὐτοῦ δόξαν τυγχάνοντα .
διόπερ οἱ λοιποὶ τῶν ἑρμηνευτῶν Δόξαν ὀνόματος αὐτοῦ ἐκδεδώκασι .
πῶς δαὶ αὐτῷ προσφέρομεν τὸν σταυρόν ;
ἐὰν αὐτοὺς τῷ βίῳ σταυρώσωμεν 0 .
ὁ φιλῶν πατέρα ἢ μητέρα ὑπὲρ ἐμέ , οὐκ ἔστι μου ἄξιος .
σὺ δὲ πρόσεχε ὅπως ἐν Τριάδι τὸν Θεὸν δοξολογεῖσθαι βούλεται .
διὰ τοῦτο τρὶς μὲν αὐτῷ τὴν προσφορὰν ἐνέγκαι προστάττει , τρὶς δὲ καὶ αὐτὸν ἐπονομάζει τὸν Κύριον .
ἄρατε θυσίας , καὶ εἰς πορεύεσθε εἰς τὰς αὐλὰς αὐτοῦ .
ποίας αὐλάς 0 ;
τὰς Ἐκκλησίας κατὰ πᾶσαν τὴν οἰκουμένην εὔδηλον , ἃς μή ποτε ἀλλήλων διῃρῆσθαι διὰ τὸ πλῆθος νοήσωμεν , μίαν τὰς πολλὰς προσηγόρευσε 0 .
τί γὰρ δὴ καὶ ἐπήγαγε ;
προσκυνήσατε τῷ Κυρίῳ ἐν αὐλῇ ἁγίᾳ αὐτοῦ .
Οὐκοῦν πολλαὶ μὲν διὰ τὸν ἀριθμόν εἰσι , καὶ μία διὰ τὴν δύναμιν , ἥτις καὶ ἁγία , ὡς σῶμα τοῦ ἐν ἁγίοις ἁγίου , προσηγόρευται 0 .
θυσίας γὰρ οὐ τὰς ἐν αἵματι , ἀλλὰ τὰς ἐν δοξολογίᾳ κελεύει προσφέρεσθαι ·
καὶ σαφῶς ἐδήλωσεν εἰπών , Προσκυνήσατε τῷ Κυρίῳ .
σαλευθήτω ἀπὸ προσώπου αὐτοῦ πᾶσα ἡ γῆ .
ἵνα τὴν ἀρχαίαν ἐναλλάξῃ στάσιν , καὶ ἑδραιοτέρα παρὰ Χριστοῦ θεμελιωθεῖσα καὶ στηριχθεῖσα γένηται .
ἐσείσθη τοιγαροῦν ἡ γῆ κατὰ τὸν καιρὸν τοῦ σταυροῦ καὶ τῆς ἀναστάσεως ·
ὧν ἑκάτερον τοῦ Μονογενοῦς πρόσωπον 0 .
ἐν γὰρ τῷ σταυρῷ καὶ τῇ ἀναστάσει μέχρι καὶ νῦν αὐτοῦ καθάπερ ἑνὸς προσώπου θεωροῦμεν τὴν δύναμιν 0 .
Εἴπατε ἐν τοῖς ἔθνεσιν ὅτι Κύριος ἐβασίλευσεν .
ἐν τοῖς ἔθνεσι , διατί 0 ;
ἐπειδὴ τῶν Ἰουδαίων οἱ παῖδες τῆς ἀκοῆς οὐκ ἀνέχονται .
διὸ πρὸς αὐτοὺς Παῦλος καὶ Βαρνάβας ἔλεγον ·
ὑμῖν ἦν ἀναγκαῖον πρῶτον λαληθῆναι τὸν λόγον τοῦ Θεοῦ .
ἐπειδὴ δὲ ἀπωθεῖσθε αὐτόν , καὶ οὐκ ἀξίους κρίνετε ἑαυτοὺς τῆς αἰωνίου ζωῆς , ἰδοὺ στρεφόμεθα εἰς τὰ ἔθνη .
τί δαὶ τῆς τοῦ Κυρίου βασιλείας τὸ γνώρισμα 0 ;
καὶ γὰρ κατώρθωσε τὴν οἰκουμένην , ἥτις οὐ σαλευθήσεται .
Οὐκοῦν βασιλείαν Θεοῦ τὴν ὑποταγὴν τὴν ἡμετέραν λέγοι ·
διὰ ταύτης γὰρ τὴν οἰκουμένην κατώρθωσεν , ὑποτάξας εἰς θεογνωσίαν τὸν ἀνήκοον καὶ ἀνυπότακτον ἄνθρωπον .
ἀνθ  ὅτου δὲ οὐκ ἔτι σαλευθήσεται , ἢ πάντως ἐπειδὴ τοὺς σαλεύοντας , δηλαδὴ τοὺς δαίμονας , ἐκ ποδῶν ἐπιδημίας  ἐπιδημήσας  ἐποίησε 0 ;
κρινεῖ λαοὺς ἐν εὐθύτητι ·
τουτ έστιν , ἐν δικαιοσύνῃ .
Οὐκ ἔστι γὰρ ἄγνοιαν προβαλέσθαι , οὐ δὲ τοῦ Θεοῦ τὴν κρίσιν ὡς ἠγνοηκότες αὐτοῦ τὸν νόμον αἰτιᾶσθαι δυνάμεθα , ἐπειδὴ πανταχοῦ τῆς γῆς τοῦ Χριστοῦ τὸ Εὐαγγέλιον ἔφθασε .
πλὴν ἁρμόσαι τοῦτο πολὺ πλέον ἐπὶ τοῦ λαοῦ τῶν Ἰουδαίων δύναται ·
αὐτοὺς γὰρ ἐν εὐθύτητι κρινεῖ , ἐπειδὴ Εἰς τὰ ἴδια ἦλθε , καὶ οἱ ἴδιοι αὐτὸν οὐ παρέλαβον , καθά φησιν Ἰωάννης .
Εὐφραινέσθωσαν οἱ οὐρανοί , καὶ ἀγαλλιάσθω ἡ γῆ .
καὶ τίς ἡ τῆς εὐφροσύνης ὑπόθεσις 0 ;
ἡ τοῦ Σωτῆρος ἄφιξις , ὡς σαφέστερον διδάξει τὰ ἐχόμενα 0 .
κοινὸν τοίνυν οὐρανοῦ καὶ γῆς τὸ ἐπὶ ταύτης μυστήριον γέγονεν .
ὁ γὰρ κλίνας οὐρανοὺς καὶ καταβάς , αὐτὸς πάλιν ἐκ γῆς ἀνατεῖλαι διὰ τὴν σάρκα λέγεται .
σαλευθήτω ἡ θάλασσα , καὶ τὸ πλήρωμα αὐτῆς ·
οὐ θορυβώδη σάλον , ἀλλὰ τὸν ἐν χαρᾷ καὶ σκιρτήμασι 0 .
πλήρωμα δὲ αὐτῆς τοὺς ποταμοὺς ἐρεῖς , τὰς λίμνας .
ἐπειδὴ τῶν ὑδάτων πᾶσαι συναγωγαὶ κέκληνται τῷ τῆς θαλάσσης ὀνόματι παρὰ Θεοῦ τοῦ δημιουργήσαντος 0 ·
ἐκάλεσε γάρ , φησιν .
ὁ Θεὸς τὰ συστήματα τῶν ὑδάτων θαλάσσας .
τί δαὶ πρὸς τὸ μυστήριον τοῦ Μονογενοῦς τὰ ὕδατα συντελεῖ ;
πάντως ὅτι τὸ βάπτισμα 0 1 .
χαρήσεται τὰ πεδία , καὶ πάντα τὰ ἐν αὐτοῖς .
ἐπειδὴ τὴν θάλασσαν εἰπών , ἐμνήσθη καὶ τοῦ ταύτης πληρώματος , ἀναγκαίως νῦν τὰ πεδία , οἷον τοὺς ἀγρούς , καὶ τὰ σὺν αὐτοῖς ἐπήγαγε , διὰ τούτων τὸ πλήρωμα τῆς γῆς παραστῆσαι βουλόμενος 0 .
ἀνθ ὅτου δὲ αὐτὰ χαίρειν προσέταξε ;
τότε ἀγαλλιάσονται πάντα τὰ ξύλα τοῦ δρυμοῦ .
πότε , καὶ διὰ τί 0 ;
ἀπὸ προσώπου Κυρίου , ὅτι ἔρχεται .
ἐξαίρετον χαρὰν τοῖς ξύλοις ἐπὶ τῆς παρουσίας τοῦ Χριστοῦ διὰ τὸν σταυρὸν ὁ προφήτης ἐκήρυξε ·
καὶ οὐ δὲ ἁπλοῖς ξύλοις , ἀλλὰ τοῖς τοῦ δρυμοῦ , τουτέστι , τοῖς ἀκάρποις 0 .
δῆλον γὰρ ὡς οὐκ ἔγκαρπον φυτόν , ἄκαρπον δὲ εἰς τὴν τοῦ σταυροῦ κατασκευὴν ἀπετέμη 0 1 .
ἐκοινώνησε δὲ ὅμως τῆς χαρᾶς πάντα τὰ ἀπὸ τῆς γῆς , καθάπερ ὁ στίχος προλαβὼν ἐξέθετο .
σὺ δὲ ξύλα τοῦ δρυμοῦ διὰ τὴν ἀκαρπίαν τοὺς ἁμαρτωλοὺς νόησον ·
περὶ ὧν Ἡσαΐας ἔλεγε ·
μὴ λεγέτω ὁ εὐνοῦχος .
ὅτι ξύλον ξηρόν εἰμι ἐγώ , τουτ έστιν , ἄγονον 0 .
ἀλλὰ καὶ τούτους χαίρειν ἡ παρουσία τοῦ Κυρίου ἐποίησεν .
ὅτι ἔρχεται , ὅτι ἔρχεται κρῖναι τὴν γῆν , κρῖναι τὴν οἰκουμένην ἐν δικαιοσύνῃ , καὶ λαοὺς ἐν τῇ ἀληθείᾳ αὐτοῦ .
Οὐ μάτην διπλασιάζει τό , Ἔρχεται .
ἑκατέραν γὰρ αὐτοῦ παρουσίαν μηνῦσαι βουλόμενος , ἄνω μὲν οὖν σαφῶς τοῦ Χριστοῦ τὴν πρώτην ἐπιδημίαν ἐκήρυξε .
διόπερ αὐτὴν χωρὶς κρίσεως ἔγραψεν ·
οὐ γὰρ ἦλθε τότε κρῖναι τὸν κόσμον , ἀλλὰ σῶσαι τὸν κόσμον ·
ἐνταῦθα δὲ τὴν δευτέραν ἐν ᾗ κρινεῖ τὴν γῆν καὶ τὴν οἰκουμένην , τουτέστι , τὸν ἄνθρωπον μέν , ὡς ἀπὸ γῆς ὄντα εἰκότως λεγόμενον 0 ·
οἰκουμένην δέ , ὡς Θεοῦ γενόμενον οἰκητήριον 0 1 .
ὁ γὰρ Λόγος σὰρξ ἐγένετο , καὶ ἐσκήνωσεν ἐν ἡμῖν .
Οὐ μόνον δὲ γῆν αὐτὸν καὶ οἰκουμένην , ἀλλὰ καὶ Λαούς , οὐχὶ λαόν , προσηγόρευσε διὰ τὴν διαφορὰν τῶν γλωσσῶν καὶ τῶν πολιτειῶν τῆς περὶ τοῦ Θεοῦ δόξης , ἄλλων τε πολλῶν ὅσα χωρίζει τῆς πρὸς ἀλλήλους κοινωνίας ἐν τοῖς ἀναγκαίοις τὸν ἄνθρωπον .
Εἰ δὲ τὴν οἰκουμένην ἐν δικαιοσύνῃ κρινεῖ , καὶ τοὺς λαοὺς ἐν ἀληθείᾳ εἴρηται ὥσπερ οὐχ ἕτερον παρὰ τοὺς λαοὺς ἡ οἰκουμένη 0 1 .
μὴ γὰρ ὄντων λαῶν , τίνος οἰκουμένη γενήσεται ;
Οὕτως οὐ δὲ ἡ δικαιοσύνη παρὰ τὴν ἀλήθειαν 0 ·
περιεκτικὸν γὰρ ἀλλήλων ἑκάτερον 0 .
καὶ οὔ τε δικαιοσύνη χωρὶς ἀληθείας , οὔ τε ἀλήθεια χωρὶς δικαιοσύνης 0 1 ·
ὅθεν ἄμφω ὁ Χριστὸς ὀνομάζεται .
ψαλμὸς τῷ Δαυΐδ , ὅτε ἡ γῆ αὐτῷ καθίστατο ·
μετὰ τῶν ἀνεπιγράφων καὶ οὗτος ὁ ψαλμὸς ἠρίθμηται τοῖς Ἑβραίοις ·
οἱ Ἑβδομήκοντα δὲ αὐτῷ πρέποντα τῇ προφητείᾳ τὸν τίτλον ἐπενόησαν .
ἐπειδὴ γὰρ περὶ Χριστοῦ βασιλείας καὶ τῶν ἐξ αὐτῆς κατορθωμάτων τὰ νῦν τῷ προφήτῃ μελῳδηθέντα σύγκειται , ἀναγκαίως μὲν αὐτὸν τῷ νοητῷ Δαυῒδ ἀνατίθησι .
φησὶ δέ , Ὅτε ἡ γῆ αὐτῷ καθίστατο , τουτ έστιν , ἡνίκα ἡ ἀνθρωπότης ἐν καταστάσει γέγονεν ·
ἐξεστηκυῖα γὰρ ἦν πρότερον τοῦ λογισμοῦ τοῦ σώφρονος .
ἀγαλλιάσθω ἡ γῆ , εὐφρανθήτωσαν νῆσοι πολλαί .
ἀεὶ μὲν ὁ Θεὸς ἐβασίλευσεν , ὡς ὅλης τῆς οἰκουμένης δημιουργὸς καὶ κύριος 0 ·
ἀλλ ἐπειδή τινα χρόνον ἀποστραφεὶς τὸ γένος τῶν ἀνθρώπων τυραννηθῆναι παρὰ τῶν ἐχθρῶν τῶν νοητῶν συνεχώρησε , νῦν δὲ κ ἀκείνους ὑπέταξε καὶ τούτους ἠλευθέρωσεν , εἰκότως φησίν , Ὁ Κύριος ἐβασίλευσεν , βασιλείαν Θεοῦ καλῶν τὴν ἀναίρεσιν τῆς πλάνης , καὶ τὴν τῶν εἰδώλων καθαίρεσιν , ἐφ ἣν ἀγαλλιᾶται ἡ γῆ , θεωροῦσα καὶ ἐλευθερίαν τούτων , ὑπὲρ ὧν μετὰ τῆς λοιπῆς κτίσεως στενάζει πρότερον .
Εὐφραίνονται δὲ καὶ νῆσοι πολλαί , αἱ τῶν ἐθνῶν Ἐκκλησίαι ·
ἡ γὰρ ἀναίρεσις τῆς πλάνης αὐταῖς πεποίηκεν εἴσοδον .
ἀλλὰ τίνος χάριν τὰς Ἐκκλησίας νήσους καλεῖ , ἢ πάντως ἐπειδὴ καθάπερ αἱ νῆσοι μέσον ὑδάτων οἰκοῦνται , οὕτω καὶ αἱ Ἐκκλησίαι ἐν τῷ βαπτίσματι 0 1 ;
καλῶς δὲ πολλὰς εὐφραίνεσθαι νήσους , οὐχὶ δὲ πάσας , ἔγραψε , δεικνὺς ὡς εἰσὶν ἄλλαι νῆσοι , αἱ τῶν αἱρετικῶν Ἐκκλησίαι , αὐχοῦσαι καὶ αὗται τὸ ὕδωρ τοῦ βαπτίσματος ·
οὐ μὴν ἁρμόττει ταύταις εὐφραίνεσθαι , ἐπειδὴ τῇ περὶ τὸ Θεῖον ἀσεβείᾳ τὴν χάριν ἀθετοῦσι τοῦ βαπτίσματος .
νεφέλη καὶ γνόφος κύκλῳ αὐτοῦ 0 ·
δηλαδὴ τοῦ βασιλεύσαντος 0 .
φησὶ γὰρ τὸν Χριστόν , οὗ τὸ σῶμα νεφέλη 0 ·
διὰ τὸ λεπτὸν γὰρ ἀμόλυντος λέγεται .
ἀλλὰ τῇ νεφέλῃ καὶ γνόφος συνέζευκται , ὅπερ Ὁμίχλην ὁ Σύμμαχος ἔγραψεν .
ἡ γὰρ σὰρξ ὁμίχλης δίκην τοὺς ὀφθαλμοὺς τῶν πλειόνων ἀπέτρεπε τὴν ἀξίαν τῆς τοῦ Μονογενοῦς ἐπιγνῶναι θεότητος ·
ὥστε ἀλλαχοῦ τὸν ψαλμῳδὸν τοῦτον λέγειν ·
ἔθετο σκότος ἀποκρυφὴν αὐτοῦ κύκλῳ αὐτοῦ ἡ σκηνὴ αὐτοῦ .
δικαιοσύνη καὶ κρῖμα κατόρθωσις τοῦ θρόνου αὐτοῦ 0 .
ταῦτα γὰρ ἡ τοῦ Θεοῦ βασιλεία κατώρθωσε .
δῆλον δὲ ἀφ ὧν ἡμεῖς μὲν τῶν καταδουλωσάντων ἀδίκως ἠλευθερώθημεν 0 ·
ἐκεῖνοι δὲ κατεκρίθησαν .
πλὴν ἀλλὰ καὶ αὐτοὶ δικαιοσύνην καὶ κρῖμα  κατορθώσωμεν  , εἴπερ αὐτῷ συμβασιλεῦσαι βουλοίμεθα .
πῦρ ἐνώπιον αὐτοῦ προπορεύσεται , καὶ φλογιεῖ κύκλῳ τοὺς ἐχθροὺς αὐτοῦ .
σαφῶς ἐνταῦθα τὴν κρίσιν ἀναμιμνήσκει τὴν μέλλουσαν .
τοιγαροῦν περὶ τοῦ πυρὸς οὔ φησι , Προπορεύεται , ἀλλά , Προπορεύσεται , ὅπερ αὐτοῦ φλογιεῖ τοὺς ἐχθρούς , δηλαδὴ τοὺς ἁμαρτωλούς ·
ἐχθροὶ γάρ εἰσι τοῦ Θεοῦ , ἐπειδὴ καλοῦντος οὐχ ὑπήκουσαν , παρακαλοῦντι οὐκ ἐπεί  σ  θησαν , καταλλαγῆναι προτείνοντι οὐκ ἐβουλήθησαν .
ὑπὲρ Χριστοῦ πρεσβεύομεν , ὡς τοῦ Θεοῦ παρακαλοῦντος δι  ἡμῶν .
δεόμεθα ὑπὲρ Χριστοῦ , καταλλάγητε τῷ Θεῷ .
φλογιεῖ δὲ κύκλῳ τοὺς ἐχθροὺς αὐτοῦ ·
τουτέστι , πάντας 0 .
Οὐ παύσεται γὰρ κυκλοῦν καὶ τρέχον ἕως ἂν ὅλων τῶν ὑπευθύνων δράξηται .
τούτου τοῦ πυρὸς καὶ Δανιὴλ ἐμνημόνευσεν , ὡς τοῦ κριτοῦ προτρέχοντος .
ἐθεώρουν , φησίν , ἕως οἱ θρόνοι ἐτέθησαν , καὶ παλαιὸς ἡμερῶν ἐκάθητο ·
καὶ τὸ ἔνδυμα αὐτοῦ λευκὸν ὡσεὶ χιών , καὶ ἡ θρὶξ τῆς κεφαλῆς αὐτοῦ ὡσεὶ ἔριον καθαρόν 0 1 .
ὁ θρόνος αὐτοῦ φλὸξ πυρός , καὶ οἱ τροχοὶ αὐτοῦ πῦρ φλέγον 0 .
ποταμὸς πυρὸς ἐκπορευόμενος εἶλκεν ἔμπροσθεν αὐτοῦ .
ἔφαναν αἱ ἀστραπαὶ αὐτοῦ τῇ οἰκουμένῃ Ἀστραπὰς αὐτοῦ τὰς λαμπηδόνας αὐτοῦ νοήσομεν , αἵτινες οὐκ ἀναμένουσι τὸν αἰῶνα τὸν μέλλοντα , ἀλλ ἐντεῦθεν ἤδη τὴν οἰκουμένην φωτίζουσι .
θεωρεῖς τοίνυν πυρὸς διαφοράν .
ὃ μὲν γάρ ἐστιν αὐτοῦ , τοῦτο φωτίζει ·
ὃ δὲ οὐκ αὐτοῦ , ἀλλ  ἐναντίον αὐτοῦ τρέχει , τοῦτο καίει ·
εἰς τοῦτο γὰρ καὶ τέτακται .
ἀστραπὰς τοίνυν αὐτοῦ τοὺς ἀποστόλους λέγει , ἐπειδὴ τοῦ ἀληθινοῦ μετασχόντες φωτός , φῶς εἰκότως καὶ αὐτοὶ χρηματίζουσιν ·
ὅθεν πρὸς αὐτοὺς ὁ Κύριος ἔλεγεν ·
Εἶδε , καὶ ἐσαλεύθη ἡ γῆ .
συμφέρει γὰρ τῷ κακῶς ἱσταμένῳ σαλεύεσθαι , ἵνα στάσιν ἑδραιοτέραν δέξηται , ἐπειδὴ καὶ τεκτόνων παῖδες οὓς ἂν εὕρωσι σαθροὺς τοίχους , σαλεύουσιν , εἰς τὸ κρεῖττον αὐτοὺς μεταθεῖναι βουλόμενοι .
διόπερ καὶ ἡ γῆ , τουτ έστιν , ἡ ἀνθρωπότης τῇ θεωρίᾳ τῶν ἀποστόλων σεσάλευται , ὥστε τοὺς ἐν Θεσσαλονίκῃ περὶ τοῦ Παύλου καὶ τοῦ Σίλα λέγειν ·
οἱ τὴν οἰκουμένην ἀναστατώσαντες , οὗτοι καὶ ἐνθάδε πάρεισιν ·
ὅπως ἑαυτῆς ἑδραιοτέρα γένηται 0 .
τὰ ὄρη ὡσεὶ κηρὸς ἐτάκησαν ἀπὸ προσώπου Κυρίου , ἀπὸ προσώπου Κυρίου πάσης τῆς γῆς .
ὥσπερ τὰ ὅρη τῆς γῆς ὑψηλότερα , οὕτως οἱ προφῆται τῶν ἄλλων ἀνθρώπων ὑψηλότεροι , καὶ τούτου χάριν ὅρη προσαγορεύονται 0 1 .
Εἰκότως τοίνυν ἐπὶ τῇ τοῦ Μονογενοῦς ἐνδημίᾳ , ὅσπερ ἐστὶ Κύριος δηλαδὴ τῆς ἀνθρωπότητος , ἧς λαβὼν τὴν ἀπαρχὴν Κύριος ὅλου τοῦ φυράματος γέγονεν , οἱ προφῆται ὡσεὶ κηρὸς ἐτάκησαν ·
πεπιλημένη γὰρ αὐτῶν πρότερον ἡ προφητεία τῷ γράμματι , ὥστε ἄγνωστος εἶναι τοῖς ἐντυγχάνουσιν 0 .
ἐνδημήσαντος τοῦ Μονογενοῦς ἐτάκη , τουτ έστιν , εὐμάλακτος γέγονεν , εἰς τὸ πάντας αὐτῇ πρὸς τὰ χρώματα τοῦ μυστηρίου τοῦ Μονογενοῦς χρήσασθαι , καὶ δι αὐτῆς καθάπερ διὰ κηροῦ τινος πυρὶ θερμανθέντος τὰς Δεσποτικὰς εἰκόνας ἐργάζεσθαι 0 .
ἐτάκη γάρ , φησιν , ἀπὸ προσώπου Κυρίου , δηλαδὴ τῆς ἐνεργείας τοῦ Πνεύματος .
ἐπειδὴ γὰρ δὶς ἐνταῦθα ὀνομάζει τοῦ Κυρίου τὸ πρόσωπον , σαφὲς ὅτι τοῦ μὲν Πατρὸς πρόσωπον τὸν Υἱόν , τοῦ δὲ Υἱοῦ τὸ Πνεῦμα καλεῖ 0 1 ·
ὥστε τὸν προφητικὸν κηρὸν μὴ μόνον λυθῆναι τῇ τοῦ Μονογενοῦς ἐπιδημίᾳ , ἀλλὰ καὶ τῇ χορηγίᾳ τοῦ Πνεύματος 0 .
Οὐδὲ γὰρ ἐπιδημήσαντος τοῦ Χριστοῦ νοεῖν τὰς περὶ αὐτοῦ προφητείας ἐδύναντο , εἰ μὴ τοῦ Πνεύματος αὐτοῖς τὴν χορηγίαν ἔδωκεν ·
δηλοῖ δὲ ὁ Κύριος πρὸς αὐτοὺς λέγων ·
ὦ ἀνόητοι καὶ βραδεῖς τῇ καρδίᾳ τοῦ συνιέναι ἐπὶ πᾶσιν οἷς ἐλάλησαν οἱ προφῆται 0 .
ἀνήγγειλαν οἱ οὐρανοὶ τὴν δικαιοσύνην αὐτοῦ , καὶ εἶδον πάντες οἱ λαοὶ τὴν δόξαν ·
αὐτοῦ 0 ·
εἰ καὶ πολλάκις οἱ οὐρανοὶ τὴν δικαιοσύνην τοῦ Θεοῦ , τουτέστι , τὸν Χριστὸν ἀνήγγειλαν ·
ἠνέχθη γὰρ ἐξ αὐτῶν φωνή ·
Οὗτός ἐστιν ὁ Υἱός μου ὁ ἀγαπητός ·
οὐ μόνον ἐν τῷ βαπτίσματι , ἀλλὰ καὶ ἐν τῷ Θαβωρείῳ ὄρει 0 ·
καὶ πάλιν τοῦ Χριστοῦ πρὸς τὸν Πατέρα βοήσαντος , Πάτερ , δόξασόν σου τὸν Υἱόν , φωνή τις ἐξ οὐρανῶν ἐφέρετο ·
καὶ ἐδόξασα , καὶ πάλιν δοξάσω ·
ἀλλ  ὅμως οὐρανοὶ ἀναγγέλλοντες τὴν τοῦ Θεοῦ δικαιοσύνην , κυρίως οἱ ἀπόστολοι 0 ·
οὐ δὲ γὰρ ἦσαν χοϊκοί , ἀλλ  οὐράνιοι ·
διὸ καὶ οὐρανοὶ προσαγορεύονται .
τούτων δὲ ἀναγγελλόντων , πάντες οἱ λαοὶ τοῦ Χριστοῦ τὴν δόξαν ἐθεάσαντο , βλέποντες ἀγραμμάτους ῥητορεύοντας , δαιμόνια ταῖς σκιαῖς τῶν ἀποστόλων ἐλαυνόμενα .
Αἰσχυνθήτωσαν πάντες οἱ προσκυνοῦντες τοῖς γλυπτοῖς , οἱ ἐγκαυχώμενοι ἐν τοῖς εἰδώλοις αὐτῶν .
Οὐ μόνον οἱ νόμον λαβόντες γραπτὸν ἐπὶ τοῖς χειροποιήτοις εἰδώλοις αἰσχύνεσθαι δίκαιοι , ἀλλὰ καὶ οἱ τὸν νόμον τὸν φυσικὸν ἔχοντες 0 .
τίνι γὰρ οὐκ ἔστι πρό δηλον , ὅτι τοῦ Θεοῦ τὸ ποιεῖν ἴδιον 0 ;
πῶς τοίνυν Θεὸς τὸ παρ ἄλλου ποιηθὲν ὀνομάζεται ;
Εἴτε τοίνυν προσκυνεῖ τις , εἴ τε οὐ προσκυνεῖ , ἀλλ ἐγκαυχᾶται ὡς αὐτὸς πεποιηκὼς τὰ παρ ἄλλου προσκυνούμενα , αἰσχύνεσθαι καὶ οὗτος ἄξιος , χαλεπὸν συναγαγὼν τῷ βίῳ τῷ ἡμετέρῳ πρόσκομμα 0 .
προσκυνήσατε αὐτῷ , πάντες οἱ ἄγγελοι αὐτοῦ .
ἀναγκαίως ἐνταῦθα τὴν προσκύνησιν τῶν ἀγγέλων ἐπήγαγεν , ἵνα μὴ αἰσχυνθῶμεν προσκυνῆσαι Θεόν , ὃν προσκυνοῦσιν ἄγγελοι .
ἅμα δὲ καὶ γνῶμεν ὡς εἰς ἀγγέλων τάξιν οἱ προσκυνοῦντες Θεὸν ἀνερχόμεθα ·
πρὸς τούτοις , ὅτι τὸ προσκυνεῖν τῶν ἀγγέλων ἴδιον , οὐ τὸ προσκυνεῖσθαι 0 1 .
Οὐ τοίνυν οἱ δαίμονες , ἀποπεσόντες καὶ ταῦτα τῆς ἀξίας τῶν ἀγγέλων , προσκυνεῖσθαι δυνήσονται .
ἤκουσε καὶ εὐφράνθη Σιών , καὶ ἠγαλλιάσαντο αἱ θυγατέρες τῆς Ἰουδαίας ἕνεκεν τῶν κριμάτων σου .
θυγατέρας τῆς Ἰουδαίας τὰς κατὰ πᾶσαν τὴν γῆν Ἐκκλησίας ἐκάλεσεν , ἐπειδήπερ ἐξομολόγησις ἐν αὐταῖς πολιτεύεται ·
τοῦτο γὰρ Ἰουδαία ἑρμηνεύεται .
ἀλλὰ τὴν Σιὼν ὡς πρωτότοκον Ἐκκλησίαν προέταξεν 0 .
Αὕτη , φησίν , ἤκουσε καὶ εὐφράνθη ·
ἤκουσε τὴν τῶν εἰδωλολατρούντων αἰσχύνην , ἀλλὰ μὴν καὶ τὴν τῶν ἀγγέλων προσκύνησιν , ἣν προσκυνοῦσι Θεῷ ·
καὶ εἰκότως εὐφράνθη ὡς ἕνα Θεὸν τὸν πατέρα τῆς κτίσεως προσκυνούμενον σέβουσα .
ταύτης αἱ θυγατέρες τῆς Ἰουδαίας  εἶναι δὲ τὰς Ἐκκλησίας φαμὲν  , μετασχοῦσαι τῆς χαρᾶς εἰκότως ἠγαλλιάσαντο .
κρίματα δὲ τοῦ Θεοῦ ταῦτα , οἷς ἡ χαρὰ δικαίως προσηγόρευται 0 .
ἐπειδὴ τοίνυν αἰσχύνην , προσκυνοῦντες τοῖς γλυπτοῖς , καὶ τοῖς εἰδώλοις ἐγκαυχώμενοι , παρὰ Θεοῦ κατακριθέντες ἔχουσιν , ἀλλὰ πῶς ταῦτα πέπρακται ἀπὸ τῶν ἑξῆς μάνθανε .
ὅτι σὺ Κύριος ὕψιστος ἐπὶ πᾶσαν τὴν γῆν , σφόδρα ὑπερυψώθης ἐπὶ πάντας τοὺς θεούς 0 .
ἐπειδὴ τὴν διὰ σταυροῦ πεπραγμένην δίκην ὑποτίθεται , ὕψος δὲ τοῦ Μονογενοῦς ὁ σταυρός 0 ·
φησὶ γάρ , Ὅταν ὑψωθῶ , πάντας ἑλκύσω πρὸς ἐμαυτόν ·
μήποτέ τις οἰηθῇ τὸν Χριστὸν ὑψηλὸν οὐ γεγονέναι πρότερον , οὐ μόνον ὑψηλόν , ἀλλὰ καὶ ὕψιστον κατὰ πάσης τῆς γῆς ὑπάρχειν προσηγόρευσεν .
Εἰπὼν δὲ τὴν γῆν , ἀπὸ τοῦ μέρους ὕλην τὴν κτίσιν ἐκάλεσεν .
ἀλλ ὅμως ὑπερυψώθη διὰ τοῦ σταυροῦ κατὰ πάντων τῶν θεῶν , δηλαδὴ τῶν ψευδωνύμων ·
ἐπειδὴ τῷ σταυρῷ καταβληθέντες μεμαθήκασι τῇ πείρᾳ πόσον ἐστὶν ὑψηλὸς ὁ Θεός , ὥστε διὰ τῆς νομιζομένης ἀσθενείας τοὺς νομισθέντας δυνατοὺς καταγωνίσασθαι .
Οἱ ἀγαπῶντες τὸν Κύριον , μισεῖτε πονηρά .
ἵνα καθαρὰν τὴν ἀγάπην εὑρών , τοὺς ἐραστὰς ὡς ἀληθεῖς καὶ γνησίους προσδέξηται ·
ὡς ὅστις λέγων ἀγαπᾷν τὸν Θεόν , πονηρίᾳ καὶ τῇ τυχούσῃ προσέπαθεν 0 .
ἤ τινος τῶν κατὰ τὸν βίον ἐρᾷ , ἑαυτὸν ἀπατᾷ .
ἡ γὰρ φιλία τοῦ κόσμου τούτου ἔχθρα εἰς τὸν Θεόν ἐστιν , Ἰάκωβος λέγει .
φυλάσσει Κύριος τὰς ψυχὰς τῶν ὁσίων αὐτοῦ , ἐκ χειρὸς ἁμαρτωλοῦ ῥύσεται αὐτάς .
ἰδοὺ πηλίκα τῆς καθαρᾶς πρὸς τὸν Θεὸν ἀγάπης ἀπολαύομεν .
γινόμεθα γὰρ ὅσιοι , καὶ φύλακα τὸν Θεὸν ἔχομεν τοῦ μεγίστου κτήματος , τῆς ψυχῆς τῆς ἡμετέρας , ὥστε μὴ ὑπὸ τὴν χεῖρα γενέσθαι τοῦ ἐχθροῦ ·
ἂν δὲ ἄρα καὶ γενώμεθα , οὐ περιορᾷ , ἀλλὰ ῥύεται συμποδίζων τὸν ὄντως ἁμαρτωλὸν καὶ ῥίζαν τῆς ἁμαρτίας τὸν διάβολον , ἡμῖν δὲ χεῖρα δίδωσιν , ἵνα τὸν ἀδίκως ἐπαναστάντα φύγωμεν .
φῶς ἀνέτειλε τῷ δικαίῳ , καὶ τοῖς εὐθέσι τῇ καρδίᾳ εὐφροσύνη 0 .
ὁ τοῦ Θεοῦ νόμος , λύχνος καὶ φῶς τοῖς δικαίοις καθέστηκε .
διόπερ ἀλλαχοῦ φησιν ὁ Δαυΐδ ·
ὁ δὲ αὐτὸς καὶ τοῖς εὐθέσι τῇ καρδίᾳ , δηλαδὴ τοῖς ὀρθὰ βαδίζουσιν , εὐφροσύνη 0 ·
ὁδὸν γὰρ αὐτοῖς ἥνπερ εὔχονται δείκνυσι , καὶ πρὸς ἀρετὰς ἀλείφει , ἃς ἀφ  ἑαυτῶν σπουδάζουσι .
σὺ δὲ καὶ φῶς ἀνατείλαντα τὸν Μονογενῆ νόησον , περὶ οὗ Ἰωάννης ὁ θεόλογος ἔγραψεν ·
πάντα δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἓν ὃ γέγονεν .
ἐν αὐτῷ ζωὴ ἦν , καὶ ἡ ζωὴ ἦν τὸ φῶς τῶν ἀνθρώπων .
ὅθεν αὐτὸν καὶ Μαλαχιὴλ ἥλιον προσηγόρευσεν , καὶ ἀνατέλλειν , καθάπερ Δαυΐδ , τοῖς δικαίοις ἐξέθετο 0 ·
ἀνατελεῖ ὑμῖν τοῖς φοβουμένοις τὸν Κύριον ἥλιος δικαιοσύνης , καὶ ἴασις ἐν ταῖς πτέρυξιν αὐτοῦ .
Εὐφράνθητε , δίκαιοι , ἐν τῷ Κυρίῳ .
μακάριοι τῆς χαρᾶς εἰκότως οἱ δίκαιοι 0 .
ἐπ οὐδενὶ γὰρ τῶν βιωτικῶν ἀγαθῶν τῶν προσκαίρων εὐφραίνονται , ἐπὶ Θεῷ δέ , ἐν ᾧ πᾶσα δόσις ἀγαθή , καὶ πᾶν δώρημα τέλειον ἄνωθέν ἐστι , ὡς  ἐκ  τῆς Ἐπιστολῆς Ἰακώβου μεμάθηκας 0 .
καὶ ἐξομολογεῖσθε τὴν μνήμην τῆς ἁγιωσύνης αὐτοῦ .
ἐξομολόγησιν εἴ τε τὴν εὐχαριστίαν λέγοις , εἴ τε τὴν τῶν πταισμάτων ἐξαγόρευσιν 0 1 ·
ἁρμόττει γὰρ αὕτη καὶ δικαίοις ·
ἐπειδὴ δὲ οὐδείς ἐστιν ὃς ζήσεται , καὶ οὐχ ἁμαρτήσεται ·
ἀναγκαίως ἐπὶ τῇ μνήμῃ τῆς ἁγιωσύνης τοῦ Θεοῦ , τουτ έστιν , ἐπὶ τῇ ἀναμνήσει προσφέρεται .
χρὴ γὰρ εὐχαριστεῖν αὐτῷ , ὅτι τοῦ ἁγιασμοῦ καὶ τοῖς ἀνθρώποις μετέδωκεν ·
χρὴ δὲ καὶ ἁμαρτωλοὺς ἑαυτοὺς ἐξαγορεύειν .
ὅσον γὰρ ἄν τις ὑπάρχῃ δίκαιος , συγκρινόμενος τῷ ἁγιασμῷ τοῦ Θεοῦ , ἁμαρτωλὸς εὑρίσκεται ·
ὥστε τὸν Ἡσαΐαν λέγειν 0 ·
πᾶσα ἡ δικαιοσύνη ἡμῶν ὡς ῥάκος ἀποκαθημένης ἐναντίον σου 0 .
τῷ Δαυΐδ 0 .
ἀλληλούια .
ψαλμὸς ϟζʹ .
Οὐ μάτην τῷ Δαυῒδ ὁ ψαλμὸς ἀναγέγραπται ·
ἀλλ  ἐπειδὴ τὰ περὶ Χριστοῦ προφητεύει μυστήρια , τοῦτον δὲ νοεῖσθαι Δαυῒδ Ἰεζεκιὴλ ὁ προφήτης , τὸ Πνεῦμα δὲ μᾶλλον τὸ ἐπ αὐτῷ πεποίηκε 0 ·
καὶ ἀναστήσω ὑμῖν ποιμένα τὸν δοῦλόν μου Δαυΐδ .
καίτοι πρὸ πολλῶν γενεῶν τελευτήσας ἐτύγχανεν ·
ἀλλὰ Δαυῒδ μὲν καλεῖ Χριστόν , οὐ μόνον ὡς ἐκ τοῦ Δαυΐδ , καὶ ὡς βασιλέα 0 ·
δοῦλον δέ , ὡς μορφὴν δούλου δεξάμενον 0 1 .
διὰ τοῦτο καὶ νῦν οὐ τοῦ Δαυῒδ ὁ ψαλμὸς ἐπιγέγραπται , ἀλλά , Τῷ Δαυΐδ .
ᾄσατε τῷ Κυρίῳ ᾆσμα καινόν .
ὅτι θαυμαστὰ ἐποίησεν 0 .
Αὕτη τοίνυν ἄρα τοῦ καινοῦ ᾄσματος ἡ ὑπόθεσις , τὸ ποιῆσαι θαυμαστὰ τὸν Θεόν , ἢ καὶ Τεράστια , καθὼς ἐξέθετο Σύμμαχος 0 .
ἔσωσεν αὐτὸν ἡ δεξιὰ αὐτοῦ , καὶ ὁ βραχίων ὁ ἅγιος αὐτοῦ 0 .
καὶ τί τοῦτο θαυμαστὸν ἔχει , ἢ πάντως ὅτι διὰ κακίας ὑπερβολὴν ἀπαγορευθεὶς ὑπῆρχεν ὁ ἄνθρωπος ;
ὥστε τὸν μὲν Ἡσαΐαν λέγειν 0 ·
πᾶσα κεφαλὴ εἰς πόνον , καὶ πᾶσα καρδία εἰς λύπην 0 1 .
ἀπὸ ποδῶν ἕως κεφαλῆς , οὐκ ἔστιν αὐτῷ ὁλοκληρία , οὔ τε τραῦμα , οὔ τε μώλωψ , οὐ δὲ πληγὴ φλεγμαίνουσα .
Οὐκ ἔστι μάλαγμα ἐπιθεῖναι , οὐ δὲ ἔλαιον , οὔ τε καταδέσμους .
δαυῒδ δὲ οὕτως 0 ·
πάντες ἐξέκλιναν , ἅμα ἠχρειώθησαν ·
οὐκ ἔστι ποιῶν χρηστότητα , οὐκ ἔστιν ἕως ἑνός .
ἐφ ᾧ τῆς τοῦ Θεοῦ δεξιᾶς καὶ τοῦ βραχίονος ἀναγκαίως ἐδέησε , δηλαδὴ τοῦ Μονογενοῦς αὐτοῦ .
Αὐτὸν γὰρ χαρακτηρίζει τῶν εἰρημένων ἑκάτερον ·
περὶ οὗ καὶ Ἡσαΐας φησί ·
ὡς ποιμὴν ποιμανεῖ τὸν λαὸν αὐτοῦ , καὶ τῷ βραχίονι αὐτοῦ συνάξει ἄρνας 0 ·
ὃν οὐ μάτην ὁ ψαλμῳδὸς προσηγόρευσεν ἅγιον , ἀλλ ἐν ἰδίᾳ δεῖξαι τοῦτον ὑποστάσει βουλόμενος .
Αὐτὸ τοίνυν τὸ πλάσμα τὸ ἀπολωλὸς ἔσωσε ·
Οὐδὲ γὰρ ἦλθε κρῖναι τὸν κόσμον , ἀλλὰ σῶσαι τὸν κόσμον .
ὅτι δὲ τὴν τοῦ Μονογενοῦς ἄφιξιν ὁ προφήτης αἰνίττεται  μόνη γὰρ αὕτη σώζει τὸ γένος τὸ ἀνθρώπινον  , Ἡσαΐας δηλοῖ , Οὐ πρεσβεύς , εἰπών , οὐ δὲ ἄγγελος , ἀλλ  αὐτὸς ὁ Κύριος ἥξει καὶ σώσει ἡμᾶς ·
δηλοῖ δὲ καὶ τὰ ἑπόμενα .
ἐγνώρισε Κύριος σωτήριον αὐτοῦ , ἐναντίον τῶν ἐθνῶν ἀπεκάλυψε τὴν δικαιοσύνην αὐτοῦ .
σωτήριον μὲν τὸν Χριστὸν καὶ δικαιοσύνην εἰρῆσθαι πολλάκις ὁ λόγος διὰ τῶν προλαβόντων ἀπέδειξεν .
ἐνταῦθα δὲ τῶν προφητικῶν λέξεων ἐμφαίνει τὴν ἀκρίβειαν , πῶς πρότερον αὐτὸν γνωρισθῆναι , ὕστερον δὲ ἀποκαλυφθῆναί φησιν 0 .
ἐγνώρισε γὰρ πρότερον τοῖς προφήταις , οἵτινες αὐτοῦ τὴν γνῶσιν ἐπιστεύθησαν , τῇ θεωρίᾳ τοῦ Πνεύματος ·
ὥστε τὸν Κύριον λέγειν 0 ·
ἀβραὰμ ὁ πατὴρ ἡμῶν ἠγαλλιάσατο ἰδεῖν τὴν ἡμέραν τὴν ἐμήν ·
ἀπεκαλύφθη δὲ διὰ τῆς σαρκὸς ὕστερον ·
ἔτι μὴν καὶ διὰ τῶν ἀποστολικῶν θαυμάτων , ἅτινα τὴν τοῦ Μονογενοῦς ἐγύμνωσε δύναμιν 0 .
ἐναντίον τῶν ἐθνῶν .
Οὗτοι γὰρ πιστεύσαντες ἐδέξαντο τοῦ Χριστοῦ τὴν φανέρωσιν .
ἄλλως τε , ἐπειδὴ τῆς τῆς σαρκὸς παρουσίας σαφῶς ἀπόδειξις ἡ τῶν εἰδώλων καθαίρεσις , ἀναγκαίως ἐναντίον τῶν ἐθνῶν ἀποκαλυφθῆναι ὁ Μονογενὴς δύναται 0 .
ἐμνήσθη τοῦ ἐλέους αὐτοῦ τῷ Ἰακώβ , καὶ τῆς ἀληθείας αὐτοῦ τῷ οἴκῳ Ἰσραήλ 0 .
ἀνθ ὅτου τὸν Ἰακὼβ εἰπών , οὐκ ἠρκέσθη , ἀλλὰ καὶ τὴν τοῦ Ἰσραὴλ οἰκίαν προσέθηκεν , ἀλλ ἵνα πάντως δηλώσῃ ὡς ὁ πράξας τὰ νῦν προφητευόμενα , οὗτος ἦν ὁ τὸν Ἰακὼβ Ἰσραὴλ ἐπονομάσας ;
διόπερ μετ αὐτοῦ καὶ ἐπάλαιεν προτυπῶσαι τὸ μυστήριον βουληθεὶς τῆς σαρκώσεως ·
σαρκὸς γὰρ τὸ παλαίειν καὶ περιπλέκεσθαι ἴδιον 0 .
ἐμνήσθη τοίνυν τῶν πρὸς Ἰακὼβ καὶ Ἰσραήλ , καὶ χάριτι τὸ μυστήριον τῇ πρὸς ἐκεῖνον ἐπλήρωσε .
πῶς τοῦτο 0 ;
δῆλον ὅτι πρὸς τὰ πρόβατα τὰ ἀπολωλότα οἴκου Ἰσραὴλ παρεγένετο , οὐκ ἐκείνοις νέμων τὸν ἔλεον  οὐ δὲ γὰρ ἐτύγχανον ἄξιοι  , ἀλλὰ τῷ Ἰακώβ , ἐξ οὗ τὸ γένος κατήγετο 0 .
ἐμνήσθη δὲ καὶ τῆς ἀληθείας τοῦ οἴκου Ἰσραήλ , τὴν εὐλογίαν , ἥνπερ ὁ Ἰσραὴλ ὡς κλῆρον τοῖς ἑαυτοῦ παισὶν εἰς τὴν φυλὴν τοῦ Ἰούδα προφητεύων ἀπένειμεν , εἰς ἔργον ἀγαγὼν καὶ ποιήσας ἀλήθειαν ·
ἦν δὲ αὕτη ·
Οὐκ ἐκλείψει ἄρχων ἐξ Ἰούδα , οὐ δὲ ἡγούμενος ἐκ τῶν μηρῶν αὐτοῦ , ἕως ἂν ἔλθῃ ᾧ ἀπόκειται , καὶ αὐτὸς προσδοκία ἐθνῶν 0 .
ὥστε καὶ σφόδρα ἁρμόττει τὰ ἑπόμενα ·
Εἴδοσαν πάντα τὰ πέρατα τῆς γῆς τὸ σωτήριον τοῦ Θεοῦ ἡμῶν .
τοῖς μὲν γὰρ Ἰουδαίοις , ὡς ἰδίοις , ἐπεδήμησεν .